აგათო (პაპი)
აგათო (ლათ. Agatho PP.; დ. 577 — გ. 10 იანვარი, 681) — რომის პაპი 678–681 წლებში. მართლმადიდებელი (მოიხსენიებენ 4 მარტს) და კათოლიკური (მოიხსენიებენ 10 იანვარს) ეკლესიების წმინდანი. წარმოშობით სიცილიელი, მდიდარი ქრისტიანების შვილი იყო და მათი წყალობით კარგი განათლებაც მიიღო. მშობლების სიკვდილის შემდეგ მთელი ქონება გლახაკებს დაურიგა, თვითონ კი ბერად აღიკვეცა. 679 წელს ის რომის პაპად აირჩიეს.